**PRITARTA Panevėžio rajono savivaldybės tarybos**

 **2019 m. gegužės 30 d. sprendimu Nr.** T-

**PANEVĖŽIO R. RAMYGALOS LOPŠELIO-DARŽELIO „GANDRIUKAS“
2018 METŲ VEIKLOS ATASKAITA**

**I. BENDRA INFORMACIJA APIE MOKYKLĄ**

1.1. Mokyklos kontekstinė aplinka (geografinės, kultūrinės, demografinės, ekonominės ir kt. situacijos įtaka mokyklos veiklai).

Panevėžio r. Ramygalos lopšelis-darželis „Gandriukas“ įgyvendina ikimokyklinio ugdymo programą „Po gandriuko sparnu“ ir priešmokyklinio ugdymo programą. Įstaiga įsikūrusi Ramygalos miestelyje, 25 km nuo Panevėžio miesto.

Lopšelyje-darželyje „Gandriukas“ 2018 m. veikė 5 grupės: 1 lopšelio grupė, 3 darželio grupės ir 1 priešmokyklinio ugdymo grupė. Dirbo 11 pedagogių, įstaigą lankė 87 ugdytiniai.

Lopšelio-darželio veikla finansuojama valstybės biudžeto (Mokinio krepšelio lėšos), Panevėžio rajono savivaldybės biudžeto (Mokyklos aplinkos išlaikymo lėšos), projektų ir paramos lėšomis. Panevėžio rajono savivaldybės taryba skyrė papildomų lėšų kabinetų remonto ir kiemo inventoriaus atnaujinimo darbams. Trūksta lėšų naujam kiemo inventoriui įsigyti ir edukacinėms erdvėms puoselėti. Pedagogai siekia pritraukti papildomų lėšų įgyvendinant projektines veiklas.

1.2. Vadybinės veiklos pasiekimai, įsimintini sėkmės atvejai.

Nuo 2018 m. Ramygalos lopšeliui-darželiui „Gandriukas“ vadovauja direktorė Rūta Stankevičienė, turinti antrąją vadybinę kvalifikacinę kategoriją.

Sėkmingai įgyvendintas 2018 metų veiklos planas, tinkamai parengti 2019 metų veiklos dokumentai: 2019–2022 metų strateginis planas ir 2019 m veiklos planas. Naudojamos IKT ugdymo procese: el. dienynas „Mūsų darželis“, SMART lenta, planšetės priešmokyklinio ugdymo grupės vaikams. Siekiant užtikrinti vaikų saugumą, tvarkomos vaikų žaidimų aikštelės, atlikta lauko žaidimų aikštelės patikra, sutvarkyti nesaugūs įrenginiai, pastatyti du nauji treniruokliai.

2018 m. įgyvendintas Sveikatos saugojimo ir puoselėjimo programos projektas „Stiprėkime su gandriuku“, kuriam gautas papildomas finansavimas 500,00 Eur. Visos projekto lėšos panaudotos tikslingai. Projektas vykdomas antrus metus, sportiniai renginiai tampa tradiciniais.

Organizuotas seminaras Panevėžio rajono ir miesto pedagogams aplinkosaugos tema „Ikimokyklinuko aplinkosauginis ugdymas. Daržas – edukacinė erdvė“, kuriame dalyvavo
30 pedagogų.

Įstaigos personalas tobulina savo kompetencijas ir siekia įgyti ikimokyklinio ugdymo, pedagogikos, psichologijos žinių, kad veiktų kartu su mokytojais kaip darni komanda.

1.3. Darbuotojai:

|  |  |  |
| --- | --- | --- |
| Eil.Nr. |  | 2018 m. gruodžio 31 d. |
| 1. | Bendras darbuotojų skaičius | 28 |
| 2. | Pedagoginių darbuotojų skaičius: | 11 |
|  | vadovai | 2 |
|  | mokytojai (pagrindinės pareigos) | 9 |
|  | mokytojai (nepagrindinės pareigos) | 1 |
|  | pagalbos mokiniui specialistai (psichologas, soc. pedagogas, spec. pedagogas, logopedas, mokytojo padėjėjas, bibliotekininkas ir t. t.) | 1 |
| 3. | Atestuotų pedagoginių darbuotojų skaičius: |  |
|  | turinčių eksperto kvalifikacinę kategoriją | - |
|  | turinčių mokytojo metodininko kvalifikacinę kategoriją | 5 |
|  | turinčių vyresniojo mokytojo kvalifikacinę kategoriją | 4 |
|  | turinčių mokytojo kvalifikacinę kategoriją | - |
| 4. | Neatestuotų pedagoginių darbuotojų skaičius | 2 |

1.4. Metinio veiklos plano įgyvendinimas.

Ikimokyklinio ugdymo mokytojos dirba pagal ikimokyklinio ugdymo programą „Po gandriuko sparnu“. Pedagogai naudojasi elektroniniu dienynu „Mūsų darželis“, kuriame žymi vaikų lankomumą, rašo planus, pildo vaikų aprašus.

Sukurta ir įgyvendinama pedagogų bendravimo ir bendradarbiavimo su šeima kokybiškos sąveikos sistema: suburtas Aktyvių tėvų (globėjų) klubas, vyko Pozityvios tėvystės mokymai, atliktas tėvų (globėjų) poreikių tyrimas; sukurta individualių pokalbių su tėvais (globėjais) sistema ir ji plėtojama; plėtojama tėvų (globėjų) savanorystė, skatinama bendruomenės narių bendrystė. Buvo organizuojami visuotiniai bei grupių susirinkimai, talkos bei akcijos (kiemo edukacinių erdvių turtinimo, aplinkos tvarkymo, rūšiavimo).

Bendrauta ir bendradarbiauta su kitomis įstaigomis: Ramygalos biblioteka, seniūnija, socialinių paslaugų centru ir Ramygalos miesto bendruomene; dalyvauta bendrose šventėse, kultūriniuose renginiuose, kuriuos organizavo Ramygalos kultūros centras (Mykolinių šventė, Kalėdinės eglutės įžiebimo šventė); organizuotos parodos (lopšelio-darželio vaikų piešinių paroda bibliotekoje, vaikų meninių darbų parodos), renginiai su socialiniais partneriais.

Atnaujintos ir įrengtos naujos lauko edukacinės erdvės, plėtojamos estetiškos lopšelio-darželio vidaus edukacinės erdvės, puoselėjama ir turtinama ugdymo aplinka šiuolaikinėmis ugdymo priemonėmis, saugaus eismo aikštelės dar nėra, nes reikia atnaujinti grindinį įstaigos kieme (lėšų poreikis).

Įstaigoje sudarytos palankios sąlygos gamtosauginiam ugdymui, formuojamos aplinkosauginės nuostatos (dalyvavimas aplinkosaugos projekte „Mes rūšiuojam“; grupėse įrengti tyrinėjimų kampeliai, daržai kieme). Antrus metus dalyvaujama aplinkosaugos projekte „Europos atliekų mažinimo savaitė“.

Dalyvaujama Vaisių ir daržovių bei pieno ir pieno produktų vartojimo skatinimo vaikų ugdymo įstaigose programoje.

1.5. Veiklos kokybės įsivertinimas.

2018 m. atliekant „platųjį“ auditą analizuotos visos šešios lopšelio-darželio veiklos sritys. Nustatytos stipriosios sritys: tradicijos (3,9); programų atitiktis vaikų ugdymosi poreikiams ir interesams (3,6); šeimos gaunamos informacijos kokybė (3,5). Išanalizuotos tobulintinos sritys: vaiko pasiekimų kokybė priešmokykliniame amžiuje (2,8); specialiųjų poreikių vaikų ugdymosi pažanga (3.0).

Atliekant „giluminį“ auditą ugdytinių tėvams (globėjams) padalytos anketos, atlikta analizė ir pateiktos išvados apie vaikų pasiekimus bei pažangą.

**II. MOKINIAI (VAIKAI)**

2.1. Mokinių (vaikų) skaičius:

|  |  |  |  |  |  |  |  |
| --- | --- | --- | --- | --- | --- | --- | --- |
| Praėjusieji ir ataskaitiniai metai (09-01) | Ikimokyklinio ir priešmokyklinio ugdymo grupės vaikai | 1–4 kl. | 5–8 kl. | 9–10 kl. | 11–12 kl. | Iš viso | Iš jų specialiųjų ugdymosi poreikių turintys mokiniai |
| 2017 m. | 83 | - | - | - | - | - | 30 |
| 2018 m.  | 87 | - | - | - | - | - | 31 |

2.2. Šeimos:

|  |  |  |
| --- | --- | --- |
| Šeimos | Mokinių, gyvenančių šeimose, skaičius | Proc. nuo mokinių skaičiaus |
| Socialiai remtinos šeimos | 6 | 7 |
| Socialinės rizikos šeimos | 8 | 9 |

2.3. Mokiniai (vaikai), gaunantieji nemokamą maitinimą:

|  |  |
| --- | --- |
| Mokinių skaičius | Proc. nuo mokinių skaičiaus |
| 8 | 9 |

2.4. Olimpiados, konkursai ir kiti renginiai:

|  |  |  |  |
| --- | --- | --- | --- |
| Rajono | Regiono | Šalies | Tarptautiniai |
| Dalyva-vusiųmokiniųskaičius | Prizi-ninkų/laureatų skaičius | Daly-vavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius | Dalyvavusiųmokiniųskaičius | Prizininkų/laureatų skaičius |
| 24 | 1 | - | - | 20 | - | 40 | - |

2.5. Projektai:

|  |  |  |  |
| --- | --- | --- | --- |
|  | Rajono | Šalies | Tarptautiniai |
| Vykdytų projektų skaičius | 1 | 1 | 1 |
| Dalyvavusių mokinių skaičius | 87 | 65 | 21 |
| Proc. nuo bendro mokinių skaičiaus | 100 | 75 | 24 |

2.6. Mokiniai (vaikai), turintieji specialiųjų ugdymosi poreikių:

|  |  |
| --- | --- |
| Skaičius mokykloje | Proc. nuo mokinių skaičiaus |
| 31 | Didelių poreikių | Vidutinių poreikių | Nedidelių poreikių |
| **-** | **-** | 35,6 |

**III. INFORMACIJA APIE MOKINIŲ (VAIKŲ) VEIKLOS REZULTATUS**

Kiekvienam vaikui vedamas vertinimo aplankas, kaupiami individualūs pasiekimai. Ikimokyklinio amžiaus vaikai vertinami pagal žingsnius (18 žingsnių), o priešmokyklinio amžiaus pagal kompetencijas (5 kompetencijos). Informacija apie vaikus naudojama veiklai planuoti ir individualiuose pokalbiuose su tėvais (globėjais). Specialiųjų poreikių vaikų vertinimas atliekamas bendradarbiaujant su logopedu. Vertinimas padeda mokytojams numatanti individualią veiklą, diferencijuojanti užduotis.

Vaikai skatinami dalyvauti įvairiuose projektuose, konkursuose, renginiuose. Sudaromos galimybės dalyvautai pilietinėse akcijose, sportinėse varžybose, nacionaliniuose projektuose, grupių projektinėje veikloje.

**IV. PEDAGOGŲ PASIEKIMAI**

4.1. Pedagogų kvalifikacijos tobulinimo prioritetas – šiuolaikinio ikimokyklinio ir priešmokyklinio amžiaus vaiko ugdymo(si) iššūkiai siejamas su metų veiklos prioritetais: emocinio intelekto ugdymu, vaiko sveikatos stiprinimu, edukacinių erdvių puoselėjimu, vaikų specialiųjų ugdymo(si) poreikių tenkinimu.

4.2. Pedagoginės veiklos pasiekimai (mokytojų dalyvavimas šalies ir užsienio projektuose, publikuoti leidiniai, vesti seminarai ir kt.).

Visi pedagogai dalyvavo įvairiuose seminaruose, mokymuose: tarptautinis „Erasmus+“ KA3 programos projektas „Ankstyvasis ugdymas – tvarios motyvacijos ir gyvenimiškų vertybių kūrimas“, edukacinė išvyka „Socialinių partnerių ir Molėtų krašto edukacinės erdvės“, seminaras „Muzika ir judesys“, šalies konferencija „Šiuolaikinio ikimokyklinio, priešmokyklinio amžiaus vaiko ugdymo(si) iššūkiai“, „Komunikaciniai tiltai: pedagogai, vaikai, tėvai“, „Vaikų pyktis ir agresija. Kaip elgtis?“, „Gamtamokslinis ugdymas XXI a. mokykloje“ ir kt. Įstaigoje buvo organizuojamos atviros veiklos įstaigos pedagogams, pristatyti 2 stendiniai pranešimai ir 4 pranešimai-pateiktys šalies seminaruose. Kvalifikaciją kėlė bei mokymuose dalyvavo auklėtojų padėjėjos ir administracija.

**V. FINANSAVIMAS**

Lopšeliui-darželiui „Gandriukas“ skirta 205 343,13 Eur savivaldybės biudžeto lėšų;
86 600,00 Eur Mokinio krepšelio (Mokymo) lėšų; 1 561,95 Eur valstybės biudžeto lėšų;
20 335,04 Eur spec. lėšų. Įstaigai skirtų lėšų darbo užmokesčiui pakanka. Ugdymui skirtos lėšos panaudotos tikslingai: 9 843,73 Eur išleista ugdymo priemonėms įsigyti, 200,00 Eur panaudota ugdytinių išvykoms. Pedagogų kvalifikacijai kelti panaudota 500,00 Eur. Surinkta 523,34 Eur 2 % GPM lėšų.

Lėšų trūksta ūkinei veiklai: ūkiniam inventoriui įsigyti ir atnaujinti, įvairiems remonto darbams atlikti, kiemo žaidimų erdvėms atnaujinti.

**VI. PROBLEMOS IR JŲ SPRENDIMO BŪDAI**

Lopšelio-darželio pastatas senas, dėl pastato nusidėvėjimo iškyla vis naujų problemų (lauko sienos, vamzdynai, šilumos trasa ir kt.), antroje darželio grupėje ir metodiniame kabinete žiemą šalta, reikėtų apšiltinti lopšelio-darželio pastato sienas.

Reikia atnaujinti ir pakeisti kiemo žaidimų įrenginius, tvarkyti teritorijos grindinį. Vaikų žaidimų aikštelėms atnaujinti ir naujiems įrenginiams įsigyti reikalingos papildomos lėšos.

Patvirtinu, kad pateikta informacija yra tiksli ir teisinga.

Direktorė Rūta Stankevičienė

PRITARTA

Lopšelio-darželio tarybos

2019 m. gegužės 6 d. posėdžio protokolas Nr. 2

SUDERINTA

Panevėžio rajono savivaldybės administracijos

Švietimo, kultūros ir sporto skyriaus vedėjas

Algirdas Kęstutis Rimkus